En Liten Øl

En Liten Øl (ELØ) er et norsk ølbryggeri i Fitjar kommune på øyen Stord som ble stiftet i november 2015.

Bryggeriet leverte sitt første produkt, MARMOR Gyllen Pilsner, i august 2016. Bryggeriet leverer øl lokalt, men også til Vestland (tidligere Hordaland) gjennom Spesialgrossisten og nasjonalt gjennom Asko.

Historie 
Frem til et nytt bryggeri i hytteområdet Port Steingard på Kråko stod ferdig i mars 2017, ble ølet brygget i Arendal.

I september 2021 sto et nytt bokstapperi ferdig og produksjonen gikk over fra tapping på glassflasker til aluminiumsbokser. Høsten 2021 inngikk ELØ et samarbeid om produksjon og tapping for brusprodusenten Ole Vaagen Mineralvannfabrikk.

Omsetning 
ELØ har utsalg i dagligvarebutikker og restauranter i hele Vestland og deler av Rogaland. De har også utsalg i en kafe tilknyttet bryggeriet og på Heiane på Stord.

I 2020 ble 25 prosent av ølvolumet solgt på den lokale bryggerikaféen, 20 prosent til dagligvarebutikker i Sunnhordland, 13 prosent hos vinmonopol over hele landet og rundt 20 prosent via nasjonale grossister.

Utmerkelser 
 Bergen Whisky & Beer Festival 2017: «Best Norwegian produced beer: Lys Ale - Kis»
 Bergen Ølfestival 2017: Beste festivaløl: «Lys Ale - Kis»

Referanser

Eksterne lenker 
 
 

Norske bryggerier
Selskaper etablert i 2015
Næringsliv i Fitjar